สอบถามหน่อยค่ะคือว่ากินเมอซิลอน28 แล้ววันที่เว้นยา7วันให้ประจำเดือนมา ประจำเดือนก็มาค่ะแล้วมาได้5วันปจด.ก็หมด พอเว้นครบ7วันก็ขึ้นยาแผงใหม่ ทีนี้ประจำเดือนมาอีกค่ะ ทั้งที่หมดไป2วันแล้ว แต่ประจำเดือนยังมาอีกไม่รู้เพราะอะไร ต้องหยุดยาคุมไหมค่ะหรือกินยาแผงใหม่ต่อได้เลย
สวัสดีค่ะ Sawanya Phiwchanอาการเลือดออกระหว่างใช้ยาคุมกำเนิด อาจเกิดจาก1.เลือดออกแค่กระปริดกระปรอยติดกางเกงใน อาจจะเป็นผลข้างเคียงจากยาคุมในช่วง 1-3 เดือนแรกได้ ไม่ควรเป็นเรื้อรัง หรือมีกลิ่นเหม็นคาวกว่าปกติ ไม่มีอาการปวดหน่วงท้องน้อย2.เลือดออกจากช่องคลอดที่ค่อนข้างมากจนต้องใช้ผ้าอนามัย อาจมีสาเหตุอื่นๆนอกเหนือจากผลข้างเคียงจากยาคุมเช่น มีการติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นแนะนำสังเกตปริมาณและลักษณะเลือดที่ออก หากเลือดออกมามากไม่หยุด เลือดมีกลิ่นคาวมาก น่าจะมีความผิดปกติ ควรปรึกษาสูตินรีแพทย์ แพทย์อาจตรวจภายในและทำอัลตราซาวน์หน้าท้องเพื่อหาสาเหตุเพิ่มเติมค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาดวันละ 2 ครั้ง ไม่สวนล้างช่องคลอด งดการมีเพศสัมพันธ์ไปก่อน